open-index/open-wikipedia-markdown huggingface dataset:
Իլյա Գապոնով

**Իլյա Սերգեևիչ Գապոնով** (, ), ռուս ֆուտբոլիստ, Մոսկվայի «Սպարտակի» պաշտպան։

## Կենսագրություն
### Կարիերայի սկիզբ
Ֆուտբոլով զբաղվե սկսել է Օրյոլ քաղաքի № 3 ՄՊՄԴ-ում։ Մեկ տարի անցկացրել է Մոսկվայի «Կռիլյա Սովետովի» դպրոցում և տեղափոխվել է Մոսկվայի «Լոկոմոտիվ», բայց հետո վերադարձել է Օրյոլ։ 14 տարեկանում տեղափոխվել է Եգորևսկի «Մաստեր Սատուրն», իսկ 16 տարեկանում հայտնվել է Մոսկվայի «Ստրոգինոյում»։

Սկսել է խաղալ հենակետային կիսապաշտպանի դիրքում, սակայն «Ստրոգինոյում» վերաորակվել է կենտրոնական պաշտպան։ 17 տարեկանից սկսել է հանդես գալ «ստրոգինցիների» հիմնական կազմում Ռուսաստանի ֆուտբոլային միության առաջնությունում՝ նորամուտը նշելով 2015 թվականի հուլիսի 20-ին «Դոլգոպրուդնիի» դեմ խաղում (1:1)։ Դիտումների է մասնակցել «Տամբով» և «Զենիթ-2» ակումբներում, սակայն տեղափոխությունը չի կայացել։

«Ստրոգինոյի» հետ պայմանագրի ավարտից հետո 2018 թվականի ամռանը փորձաշրջան է անցել Մոսկվայի «Սպարտակում» և արդյունքում պայմանագիր է կնքել «կարմրասպիտակների» հետ։ Հուլիսի 23-ին «Սպարտակ-2»-ի կազմում նշել է նորամուտը Ռուսաստանի առաջին դիվիզիոնի առաջնությունում՝ մասնակցելով Կուրսկի «Ավանգարդի» դեմ խաղին (0:0), իսկ օգոստոսի 12-ին խփել է առաջին գոլը՝ աչքի ընկնելով «Խիմկիի» դեմ խաղում (3:1)։

Առաջնության հաջող մեկնարկից հետո «կարմրասպիտակների» սեփականատեր Լեոնիդ Ֆեդունի կողմից գովեստի է արժանացել և սկսել է ընդգրկվել հիմնական թիմի հայտացուցակում։ 2018 թվականի սեպտեմբերին ընդգրկվել է «Սպարտակի» հայտացուցակում Եվրոպայի լիգայի խմբային փուլում։ 2019 թվականի ձմեռային հավաքն անցկացրել է «Սպարտակի» առաջին թիմի հետ և մասնակցել ընկերական խաղերին։ 2019 թվականի ապրիլի 25-ին Իլյան «Սպարտակի» հիմնական կազմում նշել է նորամուտը Տուլայի «Արսենալի» դեմ Ռուսաստանի առաջնության խաղում (0:3)՝ դաշտ դուրս գալով թիմի մեկնարկային կազմում։

2020 թվականի մարտի 12-ին նոր երկարաժամկետ պայմանագիր է կնքել «Սպարտակի» հետ մինչև 2024 թվականի ամառը։

### Կարիերան հավաքականում
2017 թվականի օգոստոսին Ռուսաստանի ուսանողական հավաքականի կազմում մասնակցել է Թայբեյում անցկացվող ամառային Ունիվերսիադային՝ թիմի հետ զբաղեցնելով 6-րդ տեղը։ 2018 թվականի սեպտեմբերին առաջին անգամ հրավիրվել է Ռուսաստանի երիտասարդական հավաքական։ Նորամուտը նշել է սեպտեմբերի 7-ին Եգիպտոսի հավաքականի (մինչև 21 տարեկան) դեմ ընկերական խաղում (1:1)։

## Վիճակագրություն
### Ակումբ

## Ծանոթագրություններ

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Season of Glass (GFriend-ի ալբոմ)

**'Season of Glass**', հարավկորեական գըրլ բենդ GFriend-ի դեբյուտային մինի ալբոմը։  Այն թողարկվել է 2015 թվականի հունվարի 15-ին` Source Music լեյբլով և տարածվել է  KT Music ընկերության կողմից։ Ալբոմը պարունակում է երեք երգ, այդ թվում նաև գլխավոր «Glass Bead» սինգլը։

## Ռելիզ և պրոմոուշեն
Հունվարի 5-ին ամբողջ խումբը ներկայացվել է և հայտարարվել է նրանց ալբոմի թողարկման ամսաթիվը։

## Թրեք լիստ

## Չարթեր

### Վաճառք և հավաստագրում

## Ծանոթագրություններ

Կատեգորիա:2015 ալբոմներ
Կատեգորիա:Կորեերեն մինիալբոմներ
Ջիգմե Դորոջի Վանգչուկ

**Ջիգմե Դորոջի Վանգչուկ** (, ), Բութանի երրորդ թագավորը 1952-ից 1972 թվականներին։ Գահ է բարձրացել իր հոր` Ջիգմե Վանգչուկի մահվանից հետո, որը երկրորդ թագավորն էր Վանգչուկ դինաստիայից։ Նա դանդաղ ճանապարհով ցանկանում էր արդիականացնել երկիրը և քայլեր սկսեց անել, որոնք երկիրը դուրս կբերեն համաշխարհային մեկուսացումից։

## Կենսագրություն
Ծնվել է Տրոնգսա քաղաքի Տհուպանգ պալատում։ 1952 թվականի հոկտեմբերի 27-ին Ջիգմե Դորոջի Վանգչուկը զբաղեցրել է իր հոր` Ջիգմե Վանգչուկի գահը։ Ջիգմե Դորոջի Վանգչուկը բարեփոխումներ է կատարել, որպեսզի վերացնի ֆեոդալիզմը, նախկին ստրուկներին քաղաքացիություն և հողատարածքներ է տվել, նոր հայտնագործություններ է ներդրել գյուղական տնտեսությունում և ներդրել է նաև անիվային տրանսպորտ, քանի որ մինչև այդ մարդիկ բեռները և մթերքները կրում էին իրենց ուսերին։

1959 թվականին չինացիները գրավում են Տիբեթը, մի երկիր, որի հետ Բութանը դարավոր լավ հարաբերությունների մեջ էր գտնվում։ Դա ստիպում է թագավորին այլ համագործակիցներ ման գալ և արդյունքում Բութանը մտնում է ՄԱԿի կազմի մեջ 1971 թվականին։ Դրանից հետո թագավորը հրաման է արձակում, համաձայն որի` Ազգային ասամբլեան իրավունք է ստանում գահից զրկել արքային կամ էլ նրա հետնորդներին` երկու կամ երեք ձայնով, որը դարձել է առաջին քայլը դեպի ժողովրդավարությունը։ Նոր սահմանադրություն ընդունելուց հետո 1963 թվականին նա Բութանի միապետի իր` Ձերդ մեծություն Մահառաջա կոչումը փոխել է և իրեն կոչել Ձերդ մեծություն Բութանի թագավոր և դարձել է բանակի գլխավոր հրամանատար։ 1966 թվականին Թհիմփհուն դարձել է պաշտոնական մայրաքաղաքը։

Ջիգմե Դորոջի Վանգչուկը վարում էր երկրի հիմնավոր արդիականացնում։

Ջիգմե Դորոջի Վանգչուկը քսան տարեկանում առաջին անգամ սրտամկանի ինֆարկտ է ստացել և ստիպված էր հաճախակի բժշկական օգնություն փնտրել արտասահմանում։ Նա մահացել է 1972 թվականի հուլիսի 21-ին, Նայրոբիում, և նրան հաջորդել է իր որդին` Ջիգմե Սինգե Վանգչուկը։

### Թագավորի երկրպագումը բութանցիների կողմից
Բութանցիները համարում են, որ երրորդ թագավորը ուներ հատուկ առեղծվածային ուժ։ Ջիգմե Դորոջի Վանգչուկի է նվիրված հիշատակի չորտենը Թհիմփհույում, որի մոտ են գալիս շատ ուխտագնացներ Բութանից. չորտենը համարվում է երազանքների կատարման վայր։

## Մրցանակներ
* Գեորգ V թագավորի տարեդարձի արծաթե բրիտանական մեդալ (03.06.1935)
* Գեորգ VI թագավորի թագադրման բրիտանական մեդալ (11.5.1937)

## Ծանոթագրություններ

## Արտաքին հղումներ
* The Royal Family of Bhutan
* Միապետությունը Բութանում
* Բութանցի թագավորների կենսագրությունները լուսանկարներով

Կատեգորիա:Սրտամկանի ինֆարկտից մահացածներ
Կատեգորիա:Ասիացի միապետներ
Կատեգորիա:Անձինք նամականիշերի վրա
Կատեգորիա:Անձինք թղթադրամների վրա
Ֆազալ Իլահի Չոուդհուրի

**Ֆազալ Իլահի Չոուդհուրի** (, ), պակիստանցի պետական գործիչ, եղել է Պակիստանի նախագահը (1973-1978 թվական)։

## Կենսագրություն
Տարրական կրթություն է ստացել իր հայրենի քաղաքում, դպրոցն ավարտելուց հետո ընդունվել է Ալիգարհի համալսարան։ 1925 թվականին քաղաքագիտության մագիստրոս է ստացել, իսկ 1927 թվականին գիտական աստիճան է ստացել Փենջաբի համալսարանում` իրավունքի ոլորտում։ Համալսարանն ավարտելուց հետո նա վերադարձել է Գուջրաթ, որտեղ միության խորհուրդ է ընտրվել։

1942 թվականին միացել է Մուսուլմանական լիգային։ 1945 թվականին դարձել է Գուջրաթի Մուսուլմանական լիգայի նախագահը։ Նա կարևոր դեր է խաղացել Մուսուլմանական լիգայի գաղափարների տարածման գործում իր քաղաքի բնակչության շրջապատում։

Պակիստանի անկախացումից հետո Ֆազալը դարձել է հանրապետության խորհրդարանի քարտուղարը։ Ավելի ուշ նա կրթության և առողջապահության ոլորտում նախարար է նշանակվել։ 1951 թվականին ընտրվել է Փենջաբի ազգային ասամբլեայի անդամ։ 1956 թվականին ընտրություններում ընտրվել է որպես Պակիստանի ազգային ասամբլեայի խոսնակ, այդ պաշտոնին է մնացել մինչև 1958 թվականը։

1970 թվականին Պակիստանի ժողովրդական կուսակցությունից ընտրվել է Ազգային ասամբլեայի անդամ և ավելի ուշ հաստատվել է որպես դրա խոսնակ։ 1973 թվականին սահմանադրության ընդունումից հետո դարձել է Պակիստանի նախագահը։ 1977 թվականի հուլիսի 5-ին երկրում իշխանության են եկել զինվորականները, իսկ 1978 թվականի սեպտեմբերի 16-ին Ֆազալ Իլահին հրաժարվել է պետության ղեկավարի պաշտոնից։

## Ծանոթագրություններ

Կատեգորիա:Պակիստանի քաղաքական գործիչներ
Կատեգորիա:Պակիստանի նախագահներ
Կատեգորիա:Պակիստանցի իրավաբաններ
Կատեգորիա:Պակիստանցի իրավագետներ
Կատեգորիա:Խորհրդարանի նախագահներ
Կատեգորիա:Պետության ղեկավարներ
Պակ Հոն Յոն

**Պակ Հոն Յոն** (, ), կորեացի հեղափոխական, Հարավային Կորեայի Աշխատանքային կուսակցության ղեկավար, ԿԺԴՀ արտաքին գործերի առաջին նախարար։ 1955 թվականին ԿԺԴՀ-ում կուսակցական զտման ժամանակ մահապատժի է ենթարկվել։

## Կենսագրություն
Կենտրոնական կոմիտեի քարտուղար Ա. Ժդանովի համար կազմված տեղեկանքում ասվում է, որ Պակ Հոն Յոնը ծնվել է 1901 թվականին, կորեական գյուղական ընտանիքում։ 1919 թվականին ավարտել է Սեուլի միջնակարգ և ավագ դպրոցները։ Մասնակցել է «Մարտի մեկի շարժմանը»։ 1920 թվականին արտագաղթել է Շանհայ։ Այնտեղ նա ստեղծել է սոցիալիզմի ուսումնասիրության խումբ։

1921 թվականին ընդունվել է Կորեայի խորհրդային կուսակցություն («Իրկուտսկի խումբ»), եղել է Կորեայի կոմունիստական կուսակցության երիտասարդության միության կենտրոնական բյուրոյի պատասխանատու քարտուղարը։ 1922 թվականին Սինյջույում ձերբակալվել է և բանտարկվել է մինչև 1924 թվականը։

Ազատ արձակվելուց հետո դարձել է «Խվայոխվեի» առաջնորդներից մեկը։ 1925 թվականի ապրիլին կորեական կոմերիտմիության առաջին համագումարի ժամանակ ընտրվել է դրա գլխավոր քարտուղար։ 1925 թվականի նոյեմբերին ձերբակալվել է, բանտում մնացել է մինչև 1927 թվականը։

1928 թվականի կնոջ հետ արտագաղթել է ԽՍՀՄ։ 1928 թվականից եղել է ԽՄԿԿ անդամ։ Այստեղ 1928-ից 1930 թվականներին սովորել է Լենինի միջազգային դպրոցում։ 1931 թվականին աշխատել է կոմունիստական ինտերնացիոնալ գործադիր կոմիտեի արևելյան քարտուղարությունում։ 1932 թվականին ուղարկվել է Շանհայ` Կորեայի կոմունիստական կուսակցության վերականգնման համար։ 1938 թվականին ձերբակալվել է։ Ազատ արձակվելուց հետո ստեղծել է «Կյոնսոն» կոմունիստական խումբը։ 1941 թվականին աշխատել է Կվանգջուի գործարանում։

1945 թվականին ակտիվ մասնակցություն է ունեցել Կորեայի կոմունիստական կուսակցության ստեղծման գործում և դարձել է դրա գլխավոր քարտուղարը։ 1948 թվականին գտնվել է Հարավային Կորեայում, եղել է ԿԺԴՀ արտաքին գործերի նախարարը։

1955 թվականին Պակ Հոն Յոնը ձերբակալվել է ԿԺԴՀ-ի անվտանգության աշխատակիցների կողմից, մեղադրվել է դավադրության և լրտեսության մեջ ի օգուտ ԱՄՆ-ի և գնդակահարվել է։ Պակ Հոն Յոնի մահապատիժը կուսակցական զտման մաս էր, որի ընթացքում «Կիմ Իր Սենի խումբը» հեռացնում էր քաղաքական ապագա մրցակիցներին։

## Ծանոթագրություններ

## Գրականություն
* 

## Արտաքին հղումներ
* Պակ Խոնյոն` հայրենասեր դեմոկրատ (1901-1955)

Կատեգորիա:Կորեացի գրողներ
Կատեգորիա:Հարավային Կորեայի քաղաքական գործիչներ
Կատեգորիա:Մահապատժի ենթարկված քաղաքական գործիչներ
Կատեգորիա:Մահապատժի ենթարկված անձինք
Կատեգորիա:Սոցիալիստ ֆեմինիստներ
Կատեգորիա:Արտաքին գործերի նախարարներ
Կատեգորիա:Հարավկորեացի լրագրողներ
Մականախաղի կենտրոն (Կազան)

**Մականախաղի կենտրոն** (), մարզական կառույց Ռուսաստանի Կազան քաղաքում (Թաթարստան)։ 2013 թվականի Ամառային ունիվերսիադայի օբյեկտներից մեկն է։ Կենտրոնը ներառում է մականախաղի երկու խաղադաշտ։

## Պատմություն
Կազանում մականախաղի պատմությունը սկսվում է 1980-ական թվականներից, երբ Կազանի քիմիկատեխնոլոգիական ինստիտուտում ստեղծված «Բուրևեստնիկ» թիմը սկսեց ելույթներ ունենալ Խորհրդային Միության տարբեր մրցաշարերում։ 2000-ական թվականներին Թաթարստանի «Դինամո» մարզական ընկերությունը մարզաձևը մասսայականացնելու փորձ արեց, որի արդյունքում ավելացավ ակումբների թիվը։

Մականախաղի կենտրոնի նախագծումը սկսվել է 2005 թվականին «ԳիպրոՎՏԻ» ԲԲԸ-ի կողմից։

2007 թվականի հոկտեմբերին Մականախաղի կենտրոնը կառուցվեց, որը դարձավ երկրում առաջին և միակ մասնագիտացված կենտրոնը։ Օբյեկտի շինարարությունն իրականացրել է «Թաթինվեստգրաժդանպրոյեկտ» պետական ունիտար ձեռնարկությունը։ Կենտրոնը բացվել է 2007 թվականի սեպտեմբերի 9-ին։ Բացվելուց հետո նույն թվականին օբյեկտում տեղի է ունեցել «Challenge 1» տղամարդկանց թիմերի Եվրոպայի առաջնությունը։

Մարզադաշտի տարածքում 2013 թվականի հուլիսի 7-15-ին Ամառային ունիվերսիադայի շրջանակներում տեղի են ունեցել մականախաղի տղամարդկանց և կանանց մրցումները։

Կենտրոնում մարզումներն են անցկացնում Սուպերլիգայի թիմերը։

## Համալիր
Գլխավոր մարզադաշտի տրիբունաները տեղավորում են 2400 հանդիսատես (այլ աղբյուրների համաձայն՝ 1000 մարդ)։ Կենտրոնն ունի նաև ուսումնական մարզադաշտ, ամբողջ օբյեկտի մակերեսը 4513 քառակուսի մետր է։ Կենտրոնի մաս կազմող մականախաղի երկու խաղադաշտերը ձմռան ամիսներին վերածվում են բացօթյա սառցադաշտերի։ Ամռանը դաշտերը կարող են վերափոխվել նաև մինի ֆուտբոի խաղահրապարակների։

## Հասցե
Մականախաղի կենտրոնը գտնվում է հետևյալ հասցեով՝ Ռուսաստան,  Կազան, Օրենբուրսկի ուղի, տուն 11։

## Ծանոթագրություններ

## Արտաքին հղումներ
* Մականախաղի կենտրոն

Կատեգորիա:2007 հիմնադրումներ Ռուսաստանում
Կատեգորիա:Կազանի մարզական կառույցներ
Հրաչ (այլ կիրառություններ)

**Հրաչ** կամ **Հրաչյա**, հայկական արական անուն, որը բառացի նշանակում է «կրակե աչք» կամ «կրակոտ աչք»։

## Անձինք
### Արական անուններ

* Հրաչյա Աճառյան (1876–1953), հայ լեզվաբան
* Հրաչ Բարթիկյան (1927–2011), հայ ակադեմիկոս
* Հրաչ Գրիգորյան (ծնվ․ 1949), ամերիկյան քաղաքական խորհրդատու
* Հրաչյա Հարությունյան (ծնվ․ 1961), հայ դերասան
* Հրաչ Հովհաննիսյան (ծնվ․ 1987), հայ հունահռոմեական ոճի ըմբիշ
* Հրաչյա Քեշիշյան (ծնվ․ 1970), հայ կինոռեժիսոր
* Հրաչ Մարտիրոսյան (ծնվ․ 1964), հայ լեզվաբան
* Հրաչյա Սուրենի Մելիքյան (1947–2006), հայ կոմպոզիտոր և կինոկոմպոզիտոր
* Հրաչյա Ներսիսյան (1895–1961), հայ դերասան
* Հրաչյա Պետիկյան (ծնվ․ 1960), հայ սպորտսմեն
* Հրաչյա Քոչար (1910–1965), հայ գրող, հրապարակախոս, ՀԽՍՀ մրցանակի մրցանակակիր
* Հրաչ «Հայկ» Թիրաքյան (1871–1915), հայ քաղաքական գործիչ
* Հրաչ Թիթիզյան (ծնվ․ 1979, ամերիկյան դերասան
* Հրաչ Զադուրյան (ծնվ․ 1969), լիբանանցի հեծանվորդ
* Ֆերդինանդ Հրաչ  (1862-1946), ավստրիացի ճարտարապետ
* Հրաչ Զարդարյան (1892-1986), հայ գրող
* Հիրաչ Յագան (ծնվ․ 1989), հայկական ծագմամբ բելգիացի ֆուտբոլիստ, շվեյցարական «Ստադ Նյոն (ֆուտբոլային ակումբի)» կիսապաշտպան

### Իգական անուններ

* Դորա Հրաչ (մինչև 1895 - 1945 հետո), ավստրիացի բալետի պարուհի և համր կինոյի դերասանուհի
* Ազնիվ Հրաչյա (1853 կամ 1859-1920), հայ դերասանուհի

## Այլ

* Հրաչյա Ղափլանյանի անվան դրամատիկական թատրոն, թատրոն Հայաստանի մայրաքաղաք Երևանում

## Տես նաև

* Հրաչուհի

Կատեգորիա:Հայկական արական անձնանուններ
Կատեգորիա:Հայկական իգական անձնանուններ
National Anthem

**«National Anthem»** (), ամերիկացի երգչուհի Լանա Դել Ռեյի «Born to Die» ստուդիական երկրորդ ալբոմից սինգլ, որը պաշտոնապես թողարկվել է 2012 թվականի հուլիսի 6-ին Polydor և Interscope լեյբլներում։ Ըստ հերթականության՝ ալբոմում հինգերորդն է։ Երգն ունի նաև տեսահոլովակ, որը «YouTube Vevo»-ում հրապարակվել է 2012 թվականի հունիսի 27-ին։ Տեսահոլովակը, որի ռեժիսորը Լանայի «Տրոպիկո» ֆիլմը նկարահանած Էնթոնի Մենդլերն է, հիմնված է ամերիկացի նախագահ Ջոն Քենեդու սպանության վրա։

## Ստեղծման պատմություն
NME հրատարակչությունը նշել է, որ Լանա Դել Ռեյը երգում է, ինչպես «իդեալական մանեկենը»։ Գրախոս Ռոբերտ Քոփսին բարձր է գնահատել կոմպոզիցիան իր «լակոնիկ, անզգայացված վոկալի համար, որը հուշում է նրա պատկերները, թե ինչպես է օրորվում Հենդրիքս խմելու պատճառով։ Լարային հատվածի և գանգստերական հիփ-հոփ ռիթմերի տակ խորը տխրություն կա»։

## Տեսահոլովակ
«National Anthem» երգի տեսահոլովակը նկարահանել է Էնթոնի Մենդլերը 2012 թվականի մայիսին։ Տեսահոլովակի պրեմիերան կայացել է 2012 թվականի հունիսի 27-ին։

Տեսահոլովակը սկսվում է Մերիլին Մոնրոյի կերպարով Լանա Դել Ռեյի ելույթից, որը 1962 թվականի մայիսի 19-ին կատարում է «Happy Birthday, Mr. President» երգը։ Տեսահոլովակի մնացած մասում ցուցադրվում է Ժաքլին Քենեդիի (Լանա Դել Ռեյ) և նախագահ Ջոն Քենեդիի (ASAP Rocky) կյանքը ընտանիքի նկարահանած տնային տեսանյութի տեսքով։ Տեսահոլովակն ավարտվում է տխուր «Զապրուդերի ֆիլմի» կրկնությամբ՝ ցույց տալով Քենեդիի սպանությունը։ Վերջում Լանա Դել Ռեյը կարդում է Ժակլին Քենեդիի նամակը, որը գրել էր Ջոն Քենեդին իր սպանության օրը։

2015 թվականի հունվարի դրությամբ՝ Billboard-ը վիդեոն անվանել է 2010-ականների լավագույն 20 տեսահոլովակներից մեկը։

## Ստեղծագործությունների ցանկ
;Digital EP
# «National Anthem» — 3:50
# «National Anthem» (Fred Falke Remix Edit) — 3:46
# «National Anthem» (Tensnake Remix) — 3:43
# «National Anthem» (Afterlife Remix) — 3:48

;Picture Vinyl
# «National Anthem» — 3:50
# «National Anthem» (Breton Labs Remix) — 5:23

## Ձայնագրության մասնակիցներ
* **[[Լանա Դել Ռեյ]]**՝ վոկալ, բեք վոկալ, երգահան
* **The Nexus**՝ երգահան, վոկալային պրոդյուսեր
* **Ջասթին Փարքեր**՝ երգահան, խոսքերի հեղինակ
* **Էմիլի Հեյնի**՝ պրոդյուսեր
* **Սթիվ Թիրփաք**՝ պրոդյուսերի օգնական
* **Մենի Մարոկիուն**՝ հնչյունային ռեժիսոր, ձայնի մոնտաժ
* **Էրիկ Մադրիդ, Քրիս Հալանդ**՝ հնչյունային ռեժիսորի օգնականներ
Տվյալները վերցված են «Born to Die» ալբոմի սկավառակից։

## Հիթ-շքերթներ

## Մրցանակներ և անվանակարգեր

## Թողարկման պատմություն

## Ծանոթագրություններ

## Արտաքին հղումներ
* Պաշտոնական կայք
* Լանա Դել Ռեյի պաշտոնական ալիքը YouTube-ում
* Լանա Դել Ռեյի պաշտոնական միկրոբլոգը Twitter հարթակում

Կատեգորիա:2011 երգեր
Կատեգորիա:2012 երգեր
Կատեգորիա:2012 սինգլներ
Կատեգորիա:Երգեր այբբենական կարգով
Կատեգորիա:Լանա Դել Ռեյի երգեր
Կատեգորիա:Փոփ երգեր
Թոքթար Աուբակիրով

**Թոքթար Աուբակիրով** (, , ), Ռազմաօդային ուժերի ղազախ թոշակառու սպա և նախկին տիեզերագնաց։ Նա առաջին մարդն է Ղազախստանից, որը թռել էր տիեզերք։

## Վաղ կյանք

Թոքթար Աուբակիրովը ծնվել է Կարկարալինի շրջանի Կարագանդայի մարզում, Ղազախական Խորհրդային Սոցիալիստական Հանրապետությունում, որն այժմ կոչվում է Ղազախստան։ Ավարտելով միջնակարգ դպրոցի 8-րդ դասարանը` նա սկսել է աշխատել որպես մետաղական շրջադարձիչ Տեմիրտաու գործարանում, միևնույն ժամանակ մասնակցում էր երեկոյան դպրոցի դասերին։ 1965 թվականին նա ընդունվել է Հակաօդային պաշտպանության օդաչուների Արմավիրի ռազմական ավիացիոն ինստիտուտը։ Նա ծառայել է որպես կռվող օդաչու Խորհրդային Ռազմաօդային ուժերում` ԽՍՀՄ Հեռավոր Արևելքի սահմաններում մինչև Ֆեդոտովի անվան փորձնական օդաչուական դպրոց ընդունվելը 1975 թվականին։

## Օդաչուի կարիերա
1976 և 1991 թվականներին նա ծառայել է որպես թեստային օդաչու Միկոյանի փորձարարական նախագծման բյուրոյում։ Այս ընթացքում նա փորձարկել է ինքնաթիռի ավելի քան 50 տիպ։ Առաջինն է եղել Խորհրդային Միությունում, որն անընդհատ թռիչքով հատել է Հյուսիսային բևեռը և ԽՄ-ից, որ օդ է բարձրացել Թբիլիսից` MiG 29K ավիակրով։

## Տիեզերական թռիչքի փորձ
1991 թվականին ԽՍՀՄ-ի և Ղազախական ԽՍՀ-ի կառավարությունների միջև համապատասխանությամբ և համաձայնությամբ սկսել է պարապել Գագարինի անվան Տիեզերագնացների Պարապմունքների Կենտրոնում։ 1991 թվականի հոկտեմբերի 2-ին նա տիեզերք է թռել ռուս տիեզերագնաց Ալեքսանդր Վոլկովի և ավստրիացի հետազոտական տիեզերագնաց Ֆրանց Վիեհբոկի հետ որպես թռիքչի հրամանատար` Soyuz TM-13-ում Baikonur Cosmodrome տիեզերական նավահանգստից, և մնացել է տիեզերքում շուրջ 8 օր։ Նրանց առաքելությունը վերջինն էր, որ իրականացվել էր Խորհրդային Միության կողմից, որը կազմալուծվել է կարճ ժամանակ անց, ինչի արդյունքում Աուբակիրովը դարձել է անկախ Ղազախստանի Հանրապետության քաղաքացի։

## Կարիերա
1993 թվականից սկսած` նա եղել է Ղազախստանի Հանրապետության ազգային օդատիեզերական գործակալության ներքին ղեկավար։ Նա Ղազախստանի խորհրդարանի անդամ է եղել։ Այժմ նա թոշակառու և խորհրդատու է։

### Ընտանիք
Թոքթար Աուբակիրովը ամուսնացած է Տատյանա Աուբակիրովայի հետ։ Նրանք ունեն երկու երեխա` Թիմուրը և Միխայիլը։

## Ծանոթագրություններ

## Արտաքին հղումներ
*Aubakirov at Spacefacts
*Flying-Research Institute
Ռահուլ Բոզե

**Ռահուլ Բոզե** (), հնդիկ դերասան, սցենարիստ և ռեժիսոր, հասարակական գործիչ, հայտնի է նաև որպես ռեգբի և կրիկետ խաղացող։ Հիմնականում խաղում է հինդի և բենգալերեն ֆիլմերում։

## Կենսագրություն
Ծնվել է Ռուպենի և Կումուդ Բոզեի ընտանիքում։ Նրա ավագ քույրը՝ Անուրադան, ամուսնացած է Մումբայում հիմնված *Mid-Day Multimedia Ltd.* լրատվամիջոցների հոլդինգի սեփականատեր Թարիկ Անսարիի հետ։ Նա իր մանկությունն անցկացրել է Կալկաթայում, ապա ընտանիքը տեղափոխվել է Մումբայ։ Այս քաղաքում նա հասարակության առջև առաջին անգամ հայտնվել է՝ խաղալով «Թոմ, Պայպերի որդին» ներկայացման մեջ։ Այն ժամանակ նա վեց տարեկան էր։

Մայրը՝ Ռահուլային, երեխայի մեջ հետաքրքրություն էր սերմանում բռնցքամարտի նկատմամբ, և նա մանկուց հետաքրքրված էր ռեգբիով։ Ներկայումս Բոզեն ռեգբիի ազգային «*Orange India Rugby Teams*» թիմի անդամ է։ Քոլեջում սովորելիս, բացի բռնցքամարտից և ռեգբիից, նա շատ է սիրել դերասանությունը։

«*English, August»* ֆիլմում հաջող նկարահանումներից հետո նա լավ վարձատրվող աշխատանք է ստացել՝ *Rediffusion*-ի գովազդային հոլովակների սցենարիստ, միաժամանակ նկարահանվել է նաև ֆիլմերում։

Ռահուլ Բոզեն հայտնի է իր մեծածավալ բարեգործական աշխատանքներով, ինչպես նաև տարբեր համոզմունքներով։ Օրինակ՝ նա երբեք չի խաղում այնպիսի ֆիլմում, որի սյուժեն նման է իրա նկարահանված ֆիլմերին, և երբեք չի նկարահանվում «բացառապես կոմերցիոն» կինոնկարներում։ Նա հեռու է մնում Բոլիվուդից և Հնդկաստանում համարվում է արտ հաուս ոճի ռեժիսոր։

2005 թվականի մայիսին Ժնևում տեղի է ունեցել նրա նկարների ցուցադրումը։

## Ծանոթագրություններ

## Արտաքին հղումներ
* 
* Rahul Bose environmental blog

Կատեգորիա:Դերասաններ այբբենական կարգով
Կատեգորիա:Լրագրողներ այբբենական կարգով
Կատեգորիա:Կինոռեժիսորներ այբբենական կարգով
Կատեգորիա:Հնդիկ դերասաններ
Կատեգորիա:Հնդիկ լրագրողներ
Կատեգորիա:Հնդիկ կինոդերասաններ
Կատեգորիա:Հնդիկ կինոռեժիսորներ
Կատեգորիա:Հնդիկ հասարակական գործիչներ
Կատեգորիա:Հնդիկ սցենարիստներ
Կատեգորիա:Սցենարիստներ այբբենական կարգով
Ջիգմե Թինլեյ

**Ջիգմե Յոսեր Թինլեյ** (, ,), բութանցի  քաղաքական գործիչ, Բութանի վարչապետը 1998 թվականի հուլիսի 20-ից մինչև 1999 թվականի հուլիսի 9-ը, 2003 թվականի օգոստոսի 30-ից մինչև օգոստոսի 2004 թվականի օգոստոցի 20-ը և 2008 թվականի ապրիլի 9-ից մինչև 2013 թվականի հուլիսի 30-ը։

## Կենսագրություն
Ջիգմե Թինլեյն ավարտել է Փենսիլվանիա նահանգի համալսարանը։  1974 թվականից պետական ծառայության մեջ է, 1987 թվականի փետրվարին պարգևատրվել է դաշոյի տիտղոսով և կարմիր գոտու իրավունքով, իսկ 1990 թվականին դարձել է թագավորության Արևելյան գոտու ադմինիստրատոր՝ զոնալ համակարգի ղեկավարմամբ։ 1992 թվականին նա նշանակվել է ներքին գործերի նախարարության քարտուղար, իսկ 1994 թվականի հունվարին՝ ներքին գործերի նախարարի տեղակալ՝ նարնջագույն գոտի կրելու իրավունքով։ Նույն թվականին Ջիգմեն դարձել է ՄԱԿ-ին առընթեր Բութանի և այլ միջազգային կազմակերպությունների մշտական ներկայացուցիչը Ժնևում։

1999 թվականի հունիսի 2-ին պարգևատրվել է երկրի բարձրագույն քաղաքացիական պարգևով՝ Բութանի թագավորական շքանշանով։

Բութանի՝ ժողովրդավարական կառավարման համակարգ վերադառնալուց հետո, նա առաջինն էր, ով երկու անգամ ռոտացիոն կարգով զբաղեցրել է վարչապետի պաշտոնը, 1998-2003 թվականներին նաև ծառայել է որպես արտաքին գործերի նախարար։

2008 թվականի մարտին, երկրում առաջին ժողովրդավարական խորհրդարանական ընտրություններում գլխավորել է Խաղաղության և բարգավաճման կուսակցությունը։ Քանի որ Խաղաղության և բարգավաճման կուսակցությունն Ազգային ժողովում ստացել է 47 տեղերից 45-ը, Թինլեյը ստացել է կառավարություն ձևավորելու իրավունք։ Նա պաշտոնը ստանձնել է ապրիլի 9-ին։ Նրա լիազորությունների ժամկետն ավարտվել է 2013 թվականի հուլիսի 30-ին՝ կապված իր իրավահաջորդի պաշտոնն ստանձնելու հետ։

Որպես Բութանի կառավարության ղեկավար՝ Թինլեյը 2008-2009 թվականների համաշխարհային տնտեսական ճգնաժամը բարդել է «մարդկային անհագ ագահության» վրա և շեշտել համախառն ազգային երջանկության հայեցակարգի վրա կենտրոնանալու անհրաժեշտությունը՝ որպես համախառն ազգային արդյունքի այլընտրանք։ Նրա կառավարությունն աշխատում էր ոչ թե զուտ տնտեսական նկատառումներով, այլ հիմնված լինելով համախառն ազգային երջանկության վրա։

2008 թվականի դեկտեմբերի 17-ին պարգևատրվել է Շանթարձակ վիշապի մեծ հաղթանակի շքանշանով։

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Արտաքին գործերի նախարարներ
Կատեգորիա:Կառավարության ղեկավարներ
Կամսար (նախարար)

**Կամսար** (), պարթև նախարար Սասանյան Պարսկաստանում, ապա Մեծ Հայքում, Այրարատ աշխարհի Երասխաձոր և Շիրակ գավառների տանուտերը, Պերոզամատի որդին, Արշավիր Կամսարականի և Ներսեհ Կամսարականի հայրը, Կարենի պահլավ նախարարական տոհմից, Կամսարականների նախարարական տոհմի հիմնադիրը։

## Կենսագրություն
321 թվականին պարթևական Կարենի պահլավ տոհմի տանուտեր և նախարար Պերոզամատի որդի Կամսարը իր ողջ ընտանիքով տեղափոխվում է իր հեռավոր ազգական և Մեծ Հայքի արքա Տրդատ Գ Մեծի մոտ։ 325 թվականին մկրտվում է քրիստոնյա և արքայից որպես ժառանգական կալվածք ստանում է Այրարատ աշխարհի Երասխաձոր ու Շիրակ գավառները։ Մկրտությունից 7 օր հետո Կամսարը մահանում է։ Նրանից է սերվում Կամսարականների նախարարական տոհմը։

## Ծանոթագրություններ

Կատեգորիա:4-րդ դարի հայ նախարարներ
Կատեգորիա:Կարենի պահլավ
Կատեգորիա:3-րդ դարի հայ նախարարներ
Կատեն Գաբեղյան

**Կատեն Գաբեղյան** (), հայ իշխան Արմինիա կուսակալությունում, Այրարատ աշխարհի Գաբեղյանք գավառի տերը։

Վասակ Գաբեղյանի հայրը, Գաբեղյանների նախարարական տոհմից

## Ծանոթագրություններ

Կատեգորիա:Գաբեղյաններ
Կարեն Սահառունի

**Կարեն Սահառունի** (), հայ նախարար Հայկական մարզպանությունում, Այրարատ աշխարհի Արշարունիք գավառի Մրեն ամրոցի և Շիրակ գավառի Սահառունիք ավանի տերը, Սահառունիների նախարարական տոհմից։ Վարդանանց պատերազմի (450-451) մասնակից։

## Ծանոթագրություններ

Կատեգորիա:5-րդ դարի հայ նախարարներ
Կատեգորիա:Մրենի իշխաններ
Կատեգորիա:Սահառունիքի իշխաններ
Կենան Ամատունի

**Կենան Ամատունի** (), հայ նախարար Մեծ Հայքում, Վասպուրական աշխարհի Արտազ, Ճվաշռոտ (Ամատունիքի) գավառների և Այրարատ աշխարհի Արագածոտն գավառի Օշական բերդ-ամրոցի տերը, Վահան Ամատունու որդին, Պարգև Ամատունու հայրը, Ամատունիների նախարարական տոհմից։

## Կենսագրություն
Կենան Ամատունին, 385 թվականին թողնելով իր կալվածքները, Մեծ Հայքի արքա Արշակ Գ-ի (378-389) հետ տեղափոխվում է թագավորության արևմտյան մաս, որը գտնվում էր Հռոմեական կայսրության ենթակայության տակ։ Արշակ Գ-ի մահից հետո ետ է վերադառնում Մեծ Հայքի արևելյան մաս և Խոսրով Դ-ի հրովարտակով վերահաստատվում իր բարձին ու ստանում իր կալվածքները։

## Ծանոթագրություններ

Կատեգորիա:Ամատունիներ
Կատեգորիա:Արտազի իշխաններ
Կատեգորիա:Ճվաշռոտի իշխաններ
Կատեգորիա:Օշականի իշխաններ
Կյուրոս Արծրունի

**Կյուրոս Արծրունի** (), հայ նախարար Մեծ Հայքում, Վասպուրական աշխարհի Մեծ Աղբակ գավառի տանուտերը, Շահակ Արծրունու որդին, Վարգեն Արծրունու հայրը, Արծրունիների նախարարական տոհմից։

## Կենսագրություն
Կյուրոս Արծրունին եղել է Պարթևստանի Արշակ Մեծ (մ․թ․ա․ 247-217) արքայի օգնականը։ Իր քաջության համար Վաղարշակ Ա-ն (մ․թ․ա․ 247-225) բերում է նրան իր հետ Մեծ Հայք և կարգում նախարար

## Ծանոթագրություններ

Կատեգորիա:Արծրունիներ
Չե Կյու Հա

**Չե Կյու Հա** նաև` **Ցոյ Կյու Հա** (, ), Հարավային Կորեայի հանրապետության նախկին նախագահը, որն այդ պաշտոնը զբաղեցրել է 1979 թվականի դեկտեմբերից 1980 թվականի օգոստոսը։

## Կենսագրություն

Ծնվել է Գանգվոնի Վանջու քաղաքում։ Ըստ Սինգապուրի վարչապետ Լի Կուան Յուի` մեծ ազդեցություն է ունեցել ճապոնական մշակույթի վրա։

1967-ից 1971 թվականներին եղել է երկրի արտաքին գործերի նախարարը և 1975-ից 1979 թվականներին` վարչապետ։

1979 թվականին Պակ Չոն Հիի սպանությունից հետո Չեն, որն այդ ժամանակ երկրի վարչապետն էր, դառնում է նախագահի ժամանակավոր պաշտոնակատարը և ժողովրդին խոստանում է ընդունել նոր սահմանադրություն և անցկացնել ժողովրդավարական ընտրություններ։ Նույն թվականի դեկտեմբերին այլընտրանք չունենալու հետևանքով ըստ Յուստինի Սահմանադրության սխեմայի` այն է` 2560 ընտրողներից բաղկացած կոլեգիայի կողմից ընտրվել է երկրի նախագահ։

Նախագահական ընտրություններից մի քանի օր անց սակայն, 1979 թվականի դեկտեմբերին գեներալ-մայոր Չոն Դու Խվան ռազմական հեղաշրջում է կազմակերպում Չե Կյու Հայի կառավարության դեմ։ Չոնը և նրա կողմնակիցները արագ փոխում են երկրի ռազմական ղեկավարներին և 1980 թվականի սկզբին կառավարության ղեկավարումն իրենց ձեռքը վերցնում։

1980 թվականի ապրիլին Չոն Դու Խվանի ազդեցությամբ Չե Կյու Հան Չոն Դու Խվանին նշանակում է ազգային հետախուզական գործակալության ղեկավար` նրան մեծ իշխանություն տալով։ Չոն Դու Խվան մայիսին հայտարարում է ռազմական դրություն` դառնալով երկրի փաստացի ղեկավար։ Այդ ժամանակ երկրում սկսվել էր ուսանողական խռովություն, որի ապոթեոզն էր Կվանջուի ապստամբությունը, որոնց դաժանորեն ճնշում էին Չոն Դու Խվանի ուժերը։

Շուտով դրանից հետո Չոն Դու Խվան պաշտոնապես փոխարինել է Չե Կյու Հային երկրի նախագահի պաշտոնում։ Չեն հրաժարականից հետո այլևս քաղաքականությամբ չի զբաղվել։

## Մրցանակներ և կոչումներ

1979 թվականին պարգևատրվել է «Մուգունխվա» մեծ շքանշանով, 1980 թվականին պարգևատրվել է Կորեայում «Պետության ստեղծման ծառայության համար» շքանշանով։

## Ծանոթագրություններ

## Արտաքին հղումներ
* Կորեայի հանրապետության նախագահի Չե Կյու Հայի պաշտոնական կայքը
* Մահվան լուրը Reuters-ից 

Կատեգորիա:Հարավային Կորեայի քաղաքական գործիչներ
Կատեգորիա:Հարավային Կորեայի նախագահներ
Կատեգորիա:Սրտամկանի ինֆարկտից մահացածներ
Կատեգորիա:Արտաքին գործերի նախարարներ
Կատեգորիա:Կառավարության ղեկավարներ
Անդրեյ Բունին

**Անդրեյ Վլադիմիրովիչ Բունին** (, ), խորհրդային ճարտարապետ և ճարտարապետության պատմաբան, արվեստագիտության  դոկտոր (1958)։ Ճարտարապետության ակադեմիայի թղթակից անդամ (1941)։

## Կենսագրություն
Անդրեյ Բունինը ծնվել է Վորոնեժում, 1905 թվականի մարտի 15-ին (մարտի 28, նոր տոմարով)։ Նրա հորեղբայրը՝ Նարկիզ Բունինը, եղել է նկարիչ։ 1915 թվականից նա ապրում էր Նովի Օսկոլում։ Մանկուց հրապուրվել է նկարչությամբ, ինչին նպաստել է հորեղբայրը։ 12 տարեկան հասակում մասնակցել է գեղարվեստական ինքնագործունեության գավառային ցուցահանդեսին, որտեղ նրան նկատել են վարչական շրջանի գործադիր կոմիտեի ներկայացուցիչները և որոշել են  օգնել երիտասարդ նկարչին շարունակելու իր գեղարվեստական կրթությունը։ Կուրսկի գավառի ժողովրդական կրթության բաժնի միջնորդությամբ կրթության ժողովրդական կոմիսար Անատոլի Լունաչարսկին թույլատրել է Բունինին ուսումը անվճար շարունակել Մոսկվայում։ 1925 թվականից Բունինը սովորել է Բարձրագույն գեղարվեստա-տեխնիկական արվեստանոցների դասընթացների ճարտարապետական ֆակուլտետում, որն ավարտել է 1929 թվականին (սովորել է Նիկոլայ Լադովսկու մոտ)։ 1928 թվականից եղել է նոր ճարտարապետների ասոցիացիայի (*ASNOVA*) անդամ։

1929 թվականից Բունինն աշխատել է Մոսկվայի կոմունալ տնտեսության հողաշինության բաժնում։ Եղել է ԽՍՀՄ կենտրոնական գործադիր կոմիտեի նախագահությանը կից Խորհուրդների պալատի կառուցման խորհրդի անդամ։ 1935 թվականից աշխատել է ճարտարապետության ակադեմիայի պատմության և ճարտարապետության տեսության գրասենյակում։ 1942 թվականից եղել է Մոսկվայի ճարտարապետության ինստիտուտի պրոֆեսոր, որտեղ դասավանդել է համաշխարհային քաղաքաշինության և արվեստի պատմություն։ Բացի իր մասնագիտական աշխատանքից, Բունինը զբաղվել է նաև հասարակական գործունեությամբ. ղեկավարել է Պատմության և մշակույթի հուշարձանների պաշտպանության համառուսական ընկերության Ձերժինսկու խորհրդի նախագահությունը, եղել է ՅՈՒՆԵՍԿՕ-ի մշակութային հուշարձանների և պատմական վայրերի պաշտպանության կոմիտեի անդամ։

Գրել է մի շարք աշխատություններ՝
* 1931 թվականին «Խորհրդային ճարտարապետություն» ամսագրի 3-րդ համարում լույս է տեսել «Քաղաքի ճարտարապետական ձևավորումը» հոդվածը, 
* 1935 թվականին, Մ. Գ. Կրուգլովի հետ համահեղինակությամբ, գրել է «Քաղաքային ճարտարապետկան համալիրներ։ Վերածնունդ» գիրքը,  
* 1940 թվականին լույս է տեսել նրա «Քաղաքների ճարտարապետական կոմպոզիցիան» գիրքը,
* 1945 թվականին գրել է «Քաղաքաշինություն» գիրքը,
* 1979 թվականին լույս է տեսել նրա «Քաղաքաշինական արվեստի պատմություն» երկհատորյակը։
1955 թվականից բնակվել է Մոսկվայում՝ Մարշալ Բիրյուզովի փողոցի թիվ 7 շենքում։ Մահացել է 1977 թվականին Մոսկվայում։ Թաղված է Վագանկովյան գերեզմանատանը (3-րդ տեղամաս)։

## Պարգևներ
* ՌՍՖՍՀ գիտության վաստակավոր գործիչ,
* ԽՍՀՄ պետական մրցանակի դափնեկիր (1976)։

## Ծանոթագրություններ

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Արվեստագիտության դոկտորներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Խորհրդային ճարտարապետներ
Կատեգորիա:ՌԽՖՍՀ գիտության վաստակավոր գործիչներ
Կատեգորիա:Ռուս ճարտարապետներ
Կատեգորիա:Վագանկովյան գերեզմանատանը թաղվածներ
Շանկար Դայալ Շարմա

**Շանկար Դայալ Շարմա** (, ), հնդիկ քաղաքական գործիչ, Հնդկաստանի 9-րդ նախագահը։

## Կենսագրություն
Ծնվել է բրահման Կխուշիլալա Շարմի Վայդյա Շաստրիի ընտանիքում։ Ալախաբադի համալսարանում ստացել է բարձրագույն կրթություն անգլերեն գրականության, հինդի և սանսկրիտ լեզուների ոլորտում։ Այնուհետև Քեմբրիջի համալսարանում և Հարվարդի համալսարանի իրավագիտական դպրոցում իրավագիտություն է ուսումնասիրել։

1940 թվականին ներգրավվել է Հնդկաստանի` Մեծ Բրիտանիայից անկախանալու պայքարին և ընդունվել է Հնդկական ազգային կոնգրես, որին հավատարիմ է մնացել մինչև կյանքի վերջը։ 1952 թվականին ղեկավարել է Բխոպալի կառավարությունը և այդ պաշտոնին է մնացել մինչև 1956 թվականը, երբ Բխոպալը մտել է Մադհյա Պրադեշ նահանգի կազմի մեջ։

### Պետական գործունեություն
1960-ական թվականներին Շանկար Շարման աջակցել է Ինդիրա Գանդիին, որպեսզի նա դառնա Հնդկական ազգային կոնգրեսի առաջնորդը։ 1974-1977 թվականներին նրա մոտ ընդունվել է որպես կապի նախարար։ 1971-ից 1980 թվականներին Լոկ սաբհայում (խորհրդարանի ստորին պալատ) որպես Բխոպալի ներկայացուցիչ հաղթել է ընտրությունները։

1984 թվականին եղել է Անդհրա-Պրադեշ նահանգի մարզպետը։ Իր մարզպետ լինելու տարիներին այդ նահանգում սիկհականության ծայրահեղականները սպանել են նրա աղջկան` Գիտանժալիին և փեսային` կուսակցության անդամ և հեռանկարային քաղաքական գործիչ Լալիտ Մակենին։ Բացի այդ, 1984 թվականի հոկտեմբերի 31-ին սպանվել է Ինդիրա Գանդին։ Շուտով դրանից հետո 1985 թվականին Հնդկաստանի կենտրոնական իշխանության և սիկհ ծայրահեղականների միջև հակամարտության թեժ ժամանակ Շանկար Շարման դարձել է Փենջաբ նահանգի մարզպետը, որտեղ հիմնականում սիկհեր էին բնակվում։ 1986 թվականին եղել է Մախարաշտր նահանգի մարզպետը։ 1987 թվականին ընտրվել է Հնդկաստանի փոխնախագահ և Ռաջյա սաբհայի խորհրդարանի վերևի պալատի նախագահ։

## Հնդկաստանի նախագահ
1992 թվականին լինելով փոխնախագահ, բարդ նախընտրական ընտրարշավից հետո ստացել 66 % ձայն և հաղթել է երկրի նախագահի պաշտոնի համար ընտրությունները։ Իր 5 ամյա կառավարման ժամանակ ակտիվ կատարել է ներկայացուցչական գործառույթները, պաշտոնից հեռացրել և նշանակել է մարզպետների։ Կառավարման վերջին տարում փոխել է երեք վարչապետ։ Երկրորդ շրջանի համար չի առաջադրվել։

1999 թվականի դեկտեմբերի 9-ին սրտի կաթվածից հետո Շանկար Շարմային տարել են հիվանդանոց, որտեղ և նույն թվականի դեկտեմբերի 26-ին մահացել է։ Նրան դիակիզել են։

## Ծանոթագրություններ

## Արտաքին հղումներ
* Previous Governor Profile — Dr. Shanker Dayal Sharma. Raj Bhavan Maharashtra
* 7th Lok Sabha Members Bioprofile SHARMA, DR. SHANKER DAYAL.

Կատեգորիա:Հնդկաստանի նախագահներ
Կատեգորիա:Հնդկաստանի քաղաքական գործիչներ
Կատեգորիա:Հնդիկ փիլիսոփաներ
Կատեգորիա:Սրտի կաթվածից մահացածներ
Կատեգորիա:Անձինք նամականիշերի վրա
Նիրմալա Սիտհարաման

**Նիրմալա Սիտհարաման** (, , ), հնդիկ քաղաքական գործիչ, 2019 թվականից զբաղեցնում է Հնդկաստանի ֆինանսների նախարարի պաշտոնը։ Հնդկաստանի երկպալատ խորհրդարանի վերին պալատի անդամ է։ Ավելի վաղ զբաղեցրել է Հնդկաստանի պաշտպանության նախարարի պաշտոնը` այդպես դառնալով երկրում երկրորդ կինը, որը զբաղեցրել է այդ պաշտոնը։

## Կրթություն
Նիրմալա Սիտհարաման ծնվել է հնդկական Մադուրայ քաղաքում, միջին դասի ընտանիքում։ 1980 թվականին Seethalakshmi Ramaswami ուսումնարանում տնտեսագիտության ոլորտում բակալավրի աստիճան է ստացել, իսկ 1984 թվականին՝ տնտեսագիտության ոլորտում բակալավրի աստիճան ստացել է Դելիի Ջավախարլալա Ներու համալսարանում։

## Քաղաքական կարիերա
2006 թվականին եղել է Բխարատիյա ջանատա կուսակցության անդամ, իսկ 2010 թվականին նշանակվել է դրա մամուլի քարտուղար։ 2014 թվականին վարչապետ Նարենդրա Մոդիի մոտ ընդունվել է որպես փոխվարչապետ։ Իսկ 2014 թվականին ընտրվել է որպես Հնդկաստանի երկպալատ խորհրդարանի վերին պալատի անդամ։ 2016 թվականին խորհրդարանական վերին պալատի ընտրություններում եղել է «Բախարտիյա ջանատա» կուսակցության 12 թեկնածուներից մեկը և հաջող պահպանել է իր տեղը։ 2017 թվականի սեպտեմբերի 3-ին նշանակվել է Հնդկաստանի պաշտպանության նախարարը` այդպիսով դառնալով երկրում երկրորդ կինը Ինդիրա Գանդիից հետո, որը զբաղեցրել է այդ պաշտոնը։

2019 թվականի մայիսի 31-ին նշանակվել է ֆինանսների և կորպորատիվ աշխատանքների նախարար։ Եղել է երկրում առաջին կինը, որը զբաղեցրել է ֆինանսների նախարարի պաշտոնը։ 2019 թվականին Հնդկաստանի խորհրդարանում ներկայացրել է իր առաջին ֆինանսական ծրագիրը։ Կորոնավիրուսի համաճարակի ժամանակ նշանակվել է տնտեսական հակազդեցության խմբի ղեկավարը։

## Քաղաքականությունից դուրս կարիերա
Նիրմալա Սիտխարամանն վաճառողուհի է աշխատել Լոնդոնի Habitat տան դեկորների խանութում։ Մեծ Բրիտանիա այցելության ժամանակ PricewaterhouseCoopers-ում աշխատել է որպես գլխավոր մենեջեր, այնուհետև որոշ ժամանակ աշատել է BBC World Service-ում։

2017 թվականին եղել է Կանանց գործերի ազգային հանձնաժողովի անդամ։

## Մրցանակներ
2019 թվականին Սիտխարաման Ջավախարլալա Ներու համալսարանի կողմից արժանացել է «Նշանավոր շրջանավարտ» մրցանակին։ 2019 թվականին Սիտհարամանին Ֆորբս ամսագրի աշխարհի 100 ամենաազդեցիկ կանանց շարքում զբաղեցրել է 34-րդ տեղը։

## Ընտանիք
Նիրմալա Սիտհարամանն իր ամուսնու` Պարակալա Պրաբխակարի հետ ծանոթացել է Ջավախարլալա Ներու համալսարանում սովորելու ժամանակ։ 1986 թվականին նրանք ամուսնացել են և ունեն մեկ դուստր։

## Ծանոթագրություններ

Կատեգորիա:Պաշտպանության կին նախարարներ
Կողթեկ Ուրծեցի

**Կողթեկ Ուրծեցի** (), հայ նախարար Հայկական մարզպանությունում, Այրարատ աշխարհի Ուրծաձոր գավառի տանուտերը, Վարազներսեհ Ուրծեցու հայրը, Ուրծեցիների նախարարական տոհմից։

## Ծանոթագրություններ

Կատեգորիա:Ուրծեցիներ
Հան Սնսու

**Հան Սնսու** (; ), հարավկորեացի քաղաքական գործիչ և դիվանագետ։ 2008-ի փետրվարի 29-ից մինչև 2009 թվականի սեպտեմբերի 28-ը եղել է Կորեայի վարչապետը․ 2001 և 20012 թվականներին եղել է նաև Միավորված ազգերի կազմակերպության գլխավոր ասամբլեայի 56-րդ նստաշրջանի նախագահը։

## Կրթություն
Հան Սնսուն բակալավրի աստիճան է ստացել 1960-ին Յոնսյոյի համալսարանում, մագիստրոսի աստիճան՝ 1963-ին Սեուլի համալսարանում։ 1968 դարձել է տնտեսագիտության դոկտոր Յորկսկի համալսարանում։ Դասավանդել է Մեծ Բրիտանիայի և Հարավային Կորեայի բազմաթիվ ԲՈՒՀ-երում։

## Կարիերա
1988 թվականին առաջին անգամ ընտրվեց Կորեայի Հանրապետության խորհրդարանում որպես պատգամավոր։ 1993-ից 1994 թվականը ԱՄՆ-ում եղել է Կորեայի Հանրապետության դեսպանը, 1994-ից 1995 թվականը՝ այդ ժամանակվա նախագահ Կիմ Յոն Սամի վարչության ղեկավարը, 1996-ից 1997 թվականը՝ փոխվարչապետ և ֆինանսների նախարար։

2001 թվականի ապրիլին Հան Սնսուն նշանակվել է Կորեայի Հանրապետության արտաքին գործերի նախարար, իսկ նույն թվականի սեպտեմբերին ընտրվել է Միավորված ազգերի կազմակերպության գլխավոր ասամբլեայի նախագահ։

ՄԱԿ-ում աշխատելու ժամանակաշրջանից հետո Հան Սնսուն կրկին վերադարձավ կորեական քաղաքականությանը և 2002-ին կրկին ընտրվեց Կորեայի Հանրապետության խորհրդարանում։ 2004 թվականին Եղիսաբեթ II-ի կողմից ձեռնադրվել է որպես ասպետ։

Լի Մյոն Բակը 2007 թվականի ընտրություններում իր հաղթանակից հետո Հան Սնսուին նշանակեց Կորեայի վարչապետ։ Նրա նշանակումը հաստատվել է Խորհրդարանի կողմից 2008- փետրվարի 29-ին․ 270 պատգամավոր քվեարկել է կողմ, 94-ը՝ դեմ։ Ժողովրդավարական կուսակցությունը, որը Հան Սնսուին համարում էր վարչապետի դերին անհամապատասխան, քվեարկությունը հետաձգեց փետրվարի 25-ից 29-ը, սակայն ի վերջո որոշեց դեմ չքվեարկել, քանի որ արդեն հասել էր երեք անհամապատասխան նախարարների նշանակման չեղարկմանը։

2008-ի հունիսին Հան Սնսուն իր կառավարության հետ ստիպված էր հրաժարական տալ ԱՄՆ-ից Հարավային Կորեա տավարի միս ներմուծելու դեմ բողոքարկման պատճառով։ Սակայն նախագահը նրան նշանակեց իր պաշտոնում՝ կառավարության կազմը մի փոքր փոխելով։

Վարչապետի պաշտոնից հեռանալուց հետո Հան Սնսուն վերադարձավ ՄԱԿ-ի գործունեոությանը։ Ներկայումս համարվում է Մադրիդի ակումբի անդամ։

## Ծանոթագրություններ

Կատեգորիա:Կառավարության ղեկավարներ
Կատեգորիա:Հարավային Կորեայի քաղաքական գործիչներ
Կատեգորիա:Հարվարդի համալսարանի դասախոսներ
Կատեգորիա:ՄԱԿ-ի պաշտոնյաներ
Կատեգորիա:Տնտեսագիտական գիտությունների դոկտորներ
Անիլ Ամբանի

**Անիլ Դհիրուբհայ Ամբանի** (; ), հնդիկ գործարար, Reliance Anil Dhirubhai Ambani Group Տնօրենների Խորհրդի նախագահ։ 2010 թվականին Ֆորբս ամսագրի կողմից ճանաչվեց Հնդկաստանի չորրորդ ամենահարուստ մարդը 13․7 միլիարդ ԱՄՆ դոլար կարողությամբ, զիջելով միայն իր ավագ եղբայր Մուկեշ Ամբանիին, Լաակշմի Միտտալին և Ազիմ Պրեմժիին։ Փենսիլվանիայի համալսարանի Ուորթոնի բիզնեսի դպրոցի Հոգաբարձուների Խորհրդի անդամ է։

## Պարգևներ և ճանաչում
* 2005 թվականին *Times of India* հնդկական թերթի կողմից հայտարարվել է *Տարվա գործարար*։
* Իր եղբոր՝ Մուկեշ Ամբանիի հետ 2002 թվականի հոկտեմբերին հայտարարվել է Բոմբեյի Կառավարման տասնամյա Ասոցացիայի ձեռնարկատեր։ 
* 1997 թվականի դեկտեմբերին հնդկական *Business India* աշխատանքային ամսագրով հայտարարվել է *Տարվա գործարար*։

## Անձնական կյանք
Անիլ Ամբանին գուջարաթցի է։ Ամուսնացած է բոլիվուդի դերասանուհի Թինա Մունիմի հետ։ Ունի երկու որդի՝ Անմոլը (Anmol) և Անշուլը (Anshul)։ Մրցավազքի մեծ երկրպագու է։ Ամեն առավոտ արթնանում է ժամը 4-ին և հետևելով նորություններին՝ կատարում է վազք։ Մասնակցել է Մումբայի մարաթոնյան վազքին։ Ամեն օր խմում է վեց լիտր ջուր, նախընտրում է բուսական սնունդ։

2004 թվականի հունիսին ընտրվել է Հնդկաստանի խորհրդարանի Վերին Պալատի անկախ անդամ՝ Սամաջվադի հասարակական կուսակցության աջակցությամբ։

2001 թվականից Bell 412 ուղղաթիռի սեփականատեր է։

## Մատենագրություն
* Yogesh Chabria, *Happionaire’s Cash The Crash*. CNBC — Network18. ISBN 978-81-906479-5-3 — 2009

## Տես նաև
* Միլիարդատերերի ցանկ

## Ծանոթագրություններ

## Արտաքին հղումներ
* Forbes Anil Ambani
* Dhirubhai Ambani Institute of Information and Communication Technology 
* Forbes.com: Forbes World’s Richest People 
* Reliance ADAG
Տյումմալի Սայնյասոն

**Տյումմալի Սայնյասոն** (, ), լաոսացի պետական, քաղաքական և ռազմական գործիչ։ 2006-2016 թվականներին Լաոսի նախագահը և Լաոսի Ժողովրդա-հեղափոխական կուսակցության Կենտրոնական կոմիտեի գլխավոր քարտուղարը։ Գեներալ-լեյտենանտ է:

2006 թվականի մարտի 26-ին Ժողովրդա-հեղափոխական կուսակցության VIII համագումարում ընտրվել է գլխավոր քարտուղար։ Նախքան այդ, Տյումմալի Սայնյասոնը եղել է երկրի պաշտպանության նախարարն ու վարչապետը։ 2006-ի հունիսի 8-ին պաշտոնապես նշանակվեց նախագահ՝ փոխարինելով Կհամտայ Սիպհանդոնին։ Կուսակցության առաջնորդի պաշտոնը զբաղեցրել է մինչև կուսակցության X հանրագումարը, որն անցկացվել է 2016 թվականի հունվարին, որտեղ կուսակցության ղեկավարումը հանձնեց վարչապետ Բուննյան Վորաչիտին։ 2016 թվականի ապրիլի 20-ին Վորաչիտին հանձնեց նաև բարձրագույն պետական պաշտոնը։

## Կենսագրություն
Ծնվել է 1936 թվականի մարտի 6-ին Ատտապի քաղաքում, Ֆրանսիական Լաոսում, գյուղական ընտանիքում 1954 թվականից մասնակցել է քաղաքացիական պատերազմին։ 1955 թվականին ընդունվեց Ժողովրդական կուսակցություն (1972-ից՝ Ժողովրդա-հեղափոխաական կուսակցություն)։

## Հետաքրքիր փաստեր
Առանձնանում է ցածր ձայնով։ Դրա վկայությունը մի զվարճալի դեպք է, երբ Լաոսի պատգամավորությունը նրա խոսքը խլացրեց թխվածքաբլիթների և քաղցրավենիքների փաթաթված ճարճատյունների մեջ։

## Ծանոթագրություններ

Կատեգորիա:Լաոսի նախագահներ
Կատեգորիա:Լաոսի քաղաքական գործիչներ
Կատեգորիա:Կոմունիստ ղեկավարներ
Հիշամ Կանդիլ

**Հիշամ Կանդիլ** (, ), եգիպտացի պետական և քաղաքական գործիչ, Եգիպտոսի վարչապետը 2012 թվականի օգոստոսի 2-ից մինչև 2013 թվականի հուլիսը։

## Կենսագրություն
Հաշիմ Կանդիլը ծնվել է 1962 թվականին։ Սովորել է Կահիրեի համալսարանում, որտեղ 1984 թվականին ստացել է բակալավրի աստիճան ինժեներության ոլորտում։ Ուսումը շարունակել է Ամերիկայում, որտեղ 1988 թվականին Յուտ նահանգի համալսարանում ստացել է մագիստրոսի աստիճան ոռոգման և դրենաժի ոլորտում և դոկտորական աստիճան`  կենսաբանական և գյուղատնտեսական մեքենաշինության ոլորտում Հյուսիսային Կորոլինա նահանգի համալսարանում 1993 թվականին։

Զբաղեցրել է տարբեր վարչական պաշտոններ։ Քամալ ալ-Գանզուրիի ժամանակավոր կառավարությունում զբաղեցրել է ոռոգման և ջրային ռեսուրսների նախարարի պաշտոնը։

2012 թվականի հուլիսի 24-ին Եգիպտոսի նախագահ Մուհամմեդ Մուրսին Կանդիլին դարձրել է վարչապետ։ Օգոստոսի 2-ին կառավարությունը երդում է տալիս։

Ռազմական հեղափոխման արդյունքում, Եգիպտոսում 2013 թվականի հուլիսի իրադարձություններից հետո, Կանդիլը դադարում է զբաղեցնել վարչապետի պաշտոնը։

Հիշամ Կանդիլը ամուսնացած է, ունի հինգ դուստր։

## Ծանոթագրություններ

## Արտաքին հղումներ
* Профиль Хишама Кандиля на сайте Кабинета министров Египта,

Կատեգորիա:Եգիպտոսի վարչապետներ
Կատեգորիա:Եգիպտոսի նախարարներ
Կատեգորիա:Եգիպտացի ճարտարագետներ
Կատեգորիա:Եգիպտոսի ղեկավարներ
Կատեգորիա:Յուտայի համալսարանի շրջանավարտներ
Կատեգորիա:Եգիպտոսի քաղաքական գործիչներ
Կոմս Մամիկոնյան

**Կոմս Մամիկոնյան** (նաև՝ **Կոն Մամիկոնյան**, ), հայ սեպուհ Մեծ Հայքում, Արտաշեն Մամիկոնյանի որդին, սպարապետ Մանվել Մամիկոնյանի (377-385) եղբայրը, Մամիկոնյանների նախարարական տոհմից։

## Ծանոթագրություններ

Կատեգորիա:Մամիկոնյաններ
Լե Զուան

**Լե Զուան** (, ), Վիետնամի Սոցիալիստական Հանրապետության պետական և քաղաքական գործիչ, միջազգային կոմունիստական շարժման գործիչ։ «Ազգերի միջև խաղաղության ամրապնդման համար» Լենինի միջազգային մրցանակի դափնեկիր (1980)։

## Կենսագրություն
Լե Զուանը ծնվել է գյուղական ընտանիքում, Կուանգչի նահանգի Չյեուֆոնգ գավառի Չյեուդոնգ համայնքի Բիտլա գյուղում։ Դարձել է Հնդկաչինի Կոմունիստական կուսակցության հիմնադիրներից մեկը։ 1960-1986 թվականներին՝ Վիետնամի Կոմունիստական կուսակցության Կենտրոնական Կոմիտեի Գլախավոր քարտուղար (սկզբնապես՝ Առաջին քարտուղար)։

1986 թվականին, մահից հետո, հաջորդեցին բազմաքանակ մեղադրանքներ Լե Զուանի հասցեին, վիետնամական հասարակության բառացիորեն բոլոր ոլորտների հասարակական կյանքը հսկելու ձգտման պատճառով։

ԽՍՀՄ-ի հետ պահպանել է նեղ հարաբերություններ։ Լե Զուանի կարևորագույն հաջողություններից մեկը Կամբոջայում Պոլ Պոտի վարչակարգի ջախջախումն էր, չնայած Չինաստանի կողմից ճնշումներին և հաջորդած զինված ագրեսիային։

Ամուսնացել է երկու անգամ և ունեցել է 7 երեխաներ (Լե Հանը, Լե Թհի Կին, Լե Տուետ Հոնգը, Լե Թհի Մուոյը՝ 1-ին ամուսնությունից, Լե Վու Անը, Լե Կյեն Թհանը և Լե Կյեն Չունգը՝ 2-րդից)։

Լե Զուանի դուստր Լե Վու Անը  (Lê Vũ Anh) հոր կամքին հակառակ ամուսնացել է խորհրդային մաթեմատիկոս, ակադեմիկոս Վ․ Պ․ Մասլովի հետ։ Նա ունեցել է երկու դուստր և մեկ որդի, որի ծնունդի ժամանակ էլ 1981 թվականին նա մահացել է։ Լե Զուանի ճնշման տակ նրա թոռ Անտոն Մասլովը ուղևորվել է Վիետնամ, սակայն հետագայում վերադարձել է իր հոր և քույրերի մոտ։

## Պարգևներ
* Լենինի շքանշան (22.01.1982)

## Ի հիշատակ
Մոսկվայում մի հրապարակ անվանակոչվել է Լե Զուանի անունով։

## Ստեղծագործություն
* Լե Զուան։ Ընտրված հոդվածներ և խոսքեր (1965—1970 թթ.). — Մ., 1971.

## Ծանոթագրություններ

## Արտաքին հղումներ
* Article on Le Duan at the BBC 

Կատեգորիա:Լենինի շքանշանի ասպետներ
Կատեգորիա:Կոմունիստ ղեկավարներ
Կատեգորիա:Վիետնամցի հեղափոխականներ
Կատեգորիա:Վիետնամի նախագահներ
Բենիգնո Ակինո Կրտսեր

**Բենիգնո Սիմեոն «Նինոյ» Ակինո-կրտսեր** (; ), ֆիլիպինցի քաղաքական գործիչ, Բենիգնո Ակինո-ավագի որդին։

Սենատոր, Տարլակ նահանգի նահանգապետը, Ազատամտական կուսակցության գլխավոր քարտուղարը, ինչպես նաև նախագահ Ֆերդինանդ Մարկոսի ընդդիմության առաջնորդը։ Վերջինիս կառավարման ընթացքում որոշ ժամանակ անցկացրել է բանտում, իսկ հետո ստիպված է եղել լքել հարենիքը։ Սպանվել է Մանիլայի միջազգային օդանավակայանում  (որը հետագայում անվանակոչվել է իր պատվին) ԱՄՆ-ից հայրենիք արտագաղթելու ժամանակ։ Հանցագործության կասկածանքը ընկավ Մարկոսի վրա, ով 1986 թվականի նախագահական ընտրությունների ժամանակ, որոնք ի վերջո վերաճեցին ազգային շարժման, լքեց Ֆիլիպինները, և նախագահի պաշտոնը զբաղեցրեց Բենիգնոյի այրի կին Կորասոն Ակինոն։ 2004 թվականին Բենիգնո Ակինոյի մահվան օրը հռչակվեց ազգային և ոչ աշխատանքային օր։ 2010 թվականի հունիսի 30-ից 2016 թվականի հունիսի 30-ը Ֆիլիպինների նախագահը եղել է նրա որդի Բենիգնո Ակինո III-ը։
մինի|ձախից|200px|Բենիգնո Ակինոն 500 պեսո թղթադրամի վրա

## Անձնական կյանքը
1954-ի հոկտեմբերի 11-ին նա ամուսնացել է Կորասոն Ակինոյի հետ, ում հետ նա ունի հինգ երեխաներ․

* Մարիա Ելենա (Բոլսի, ծնվել է 1955-ի օգոստոսի 18-ին), ամուսնացել է Էլդոն Քրազի հետ, ունենալով Ջասթին Բենիգնո (Ջիգգի) և Էլդոն Կրտսեր (Ջոնթի) որդիներին
* Ավրորա Կորասոն (Փինկի, ծնվել է 1957-ի դեկտեմբերի 27-ին), ամուսնացել է Մանուել Աբելլադայի հետ, ունենալով որդուն՝ Մանուելին և դստերը՝ Նինային
* Բենիգնո Սիմեոն III (Նոյնոյ, ծնվել էէ 1960-ի փետրվարի 8-ին), Ֆիլիպինների 15-րդ նախագահը
* Վիկտորիա Էլիսա (Վիել, ծնվել է 1961-ի հոկտեմբերի 27-ին), ամուսնացել է Յոզեֆ Դիի հետ, ունենալով որդուն՝ Ֆրանսիսին (Կիկո), դստերը՝ Ջասինտա Պատրիկիային (Ջիա)
* Քրիստինա Բերնադետտե (Քրիս, ծնվել է 1971-ի փետրվարի 14-ին), նախկինում ամուսնացած է եղել Ջեյմս Յափի հետ (բաժանվել է 2010-ին), ունենալով Ջոշուա Ֆիլիպ Ակինո Սալվադոր (Ջոշ) և Ջեյմս Ակինո Յափ Կրտսեր (Բիմբի) որդիներին

1981-ի հունիսին Փաթ Ռոբերտսոնի հետ հարցազրույցում 700 ակումբում Ակինոն ասաց, որ մեծացել է կաթոլիկ։ Ըստ նրա, իր կրոնական  զարթոնքը սկսվել է ավետարանական քրիստոնյա Չարլզ Քոլսոնի1976-ին հեղինակախ *Ծնվել նորից* գիրքը կարդալուց հետո, Մարկոսի վարչակարգի ներքո մեկուսացման ընթացքում։

### Ֆիլմերում
Նա պատկերվել է Ամադո Քոտեզի 1994-ի Մայոր Կեսար Կլիմակո ֆիլմում։ Նրա եղբորորդին ապագա Սենատոր Բամ Ակինոն պատկերել է նրան պրոդյուսեր Յունիթելի և ռեժիսոր Ջան Ռեյեսի Նինոյի վերջին ճամփորդությունը փաստագրական ֆիլմում։ Նա նաև աչքի է ընկեր Վտանգավոր կյանք ֆիլմում։

## Ծանոթագրություններ

Կատեգորիա:Սպանված քաղաքական գործիչներ
Կատեգորիա:Ֆիլիպինցի լրագրողներ
Կատեգորիա:Ֆիլիպինցի հասարակական գործիչներ
Խոսե Մարիա Սիսոն

**Խոսե Մարիա Կանլաս Սիսոն** (, ), ֆիլիպինցի բանաստեղծ և գրող, Ֆիլիպինների Կոմունիստական կուսակցության Մաոյի և Նոր ժողովրդական բանակի գաղափարների ղեկավարն ու գլխավոր տեսաբանը։

## Կենսագրություն
1962 թվականին երիտասարդ Խոսե Մարիա Սիսոնը զբաղեցնում էր «Ֆիլիպիններ-Ինդոնեզիա» համայնքի գործադիր քարտուղարի պաշտոնը։ Գտնվելով այդ պաշտոնում, այցելել է Ինդոնեզիա, որտեղ ծանոթացել է տեղական մաոիստական Ինդոնեզիայի կոմունիստական կուսակցության գործունեությանը։ 1966 թվականին Խոսե Մարիա Սիսոնը եղել է Պեկինում, որտեղ վերջապես համակվել է մաոիզմի գաղափարներով, և վերադառնալով հայրենիք, զբաղվել է Ֆիլիպինների կոմունիստական կուսակցության մաոիստական ուղղության ստեղծումով։ 1967-ին մաոիստ ակտիվիստների խումբը հեռացվել է Կոմունիստական կուսակցությունից։

ՖԿԿ (մաոիստական) պաշտոնական պատմությունը հաշվվում է 1968 թվականից և հատկապես կապված է Խոսե Մարիա Սիսոնի գործունեության հետ։ 1969 թվականին Սիսոնի նախաձեռնությամբ ստեղծվեց Ֆիլիպինների Նոր ժողովրդական բանակը որպես մաոսիստական Կոմունիստական կուսակցության զինված թև։ Ինքը՝ Խոսե Մարիա Սիսոնը, ստիպված էր լքել երկիրը և հիմնավորվել Նիդերլանդներում, որը չէր խանգարում նրան գրեթե 50 տարիների ընթացքում իրականացնել Ֆիլիպինների կոմունիստական կուսակցության և Նոր ժողովրդական բանակի գործունեության ընդհանուր ղեկավարմանը «Արմանդո Լիվանագ» և «Ամադո Գերերո» կեղծանուներով։

## Ծանոթագրություններ

## Արտաքին հղումներ
* Խոսե Մարիա Սիսոնի անձնական կայքը 

Կատեգորիա:20-րդ դարի բանաստեղծներ
Կատեգորիա:Կրոնների քննադատներ
Կատեգորիա:Ֆիլիպինցի գրողներ
Կատեգորիա:Ֆիլիպինցի հասարակական գործիչներ